Côte de Beaune

Côte de Beaune er et fransk vinområde som omfattes av appellation d'origine contrôlée-systemet (AOC). Beliggende i Burgund utgjør den den sørlige delen av Côte-d’Or. Den nordlige delen er Côte de Nuits, og sammen omfatter de kvalitetsmessig de beste burgunderviner, med alle grand cru-viner utenom de som ligger i Chablis.

Nordlige kommuner 
Området strekker seg cirka 25 kilometer i nord-sør-retning. Den nordlige delen av Côte de Beaune begynner nord for Beaune. De ulike kommunene gir ulike viner og kvaliteter. Produksjonen av røde- og hvite viner varierer i omfang, fra omtrent lik fordeling til nesten utelukkende den ene eller den andre. Vinstilene vurderes av vineksperter og vinimportører til å ha stor kommunal forskjell.

Pernand-Vergelesses  
Landsbyens stolthet er «climatet» «En Charlemagne», en del av Grand cru Corton-Charlemagne, som i sin helhet ligger innenfor kommunen. For rødvin er vinmarkenes beliggenhet med hensyn til soleksponering, en bidragsyter til at Pernand-Vergelesses sjelden når toppen kvalitetsmessig i kjølige og undermodne årganger. Vinstilen er utpreget bærpreget og nokså rustikk. 

Det er åtte «climats» i Pernand-Vergelesses klassifisert som Premier Cru-vingårder. De tilhører to grupper: En gruppe ligger sør for landsbyen, i retning av Savigny-lès-Beaune, og kan produsere både røde og hvite Premier Cru-viner; den andre gruppen ligger umiddelbart nordøst for landsbyen, på en høyde ved siden av Corton-høyden, og kan produsere kun hvit Premier Cru-vin.

Vinene fra disse vingårdene er betegnet Pernand-Vergelesses Premier Cru + vingårdsnavn, eller bare merket med Pernand-Vergelesses Premier Cru, i så fall er det mulig å blande vin fra flere Premier cru vingårder innenfor AOC.

 Vindruer: Pinot noir, chardonnay
 Grand cru: Corton, Corton-Charlemagne og Charlemagne. 
 Innhøsting 2007–2011: rødvin: 3321 hektoliter (hl), hvitvin: 2763 hl.

Ladoix-Serrigny 
Kun Ladoix har AOC status.
 Vindruer: Pinot Noir, Chardonnay
 Premier cru: 11  
 Grand cru: ingen
 Innhøsting 2007–2011: rødvin: 3129 hl, hvitvin: 1089 hl.

Aloxe-Corton

Savigny-lès-Beaune

Chorey-lès-Beaune

Beaune

Pommard

Volnay

Monthélie

Saint Romain

Auxey-Duresses

Sørlige kommuner 
 Meursault
 Blagny
 Puligny-Montrachet
 Chassagne-Montrachet
 Saint Aubin
 Santenay
 Les Maranges

Videre sør fortsetter Burgunder-vindistriktet med kommunene i Côte Chalonnaise.

Kvalitetstrinn 

Kvalitetsvin fra Côte de Beaune, med geografisk opprinnelsegaranti AOC, er inndelt i følgende hierarki:   
 Régional - Store regionale områder som dekker hele distriktet og produserer de enkleste vinene innen AOC-systemet. Eksempel, Bourgogne (rød- og hvitvin fra hele området), Bourgogne aligoté (hvitvin av aligoté-druen), Crémant de Bourgogne (musserende vin) med flere. Spesifikke regionalviner for Côtes de Beaune er, Hautes Côtes de Beaune og La Chapelle Notre-Dame, men disse regnes som undergruppe av Bourgogne og ikke som selvstendige regionale AOC'er. 
 Village (kommuneviner) - Fra de store regionale områdene er geografien nå redusert ned til enkeltområder, typisk rundt en landsby. Dette omtales som kommuneviner eller landsbyviner. Men fortsatt er det snakk om ganske store områder. Kvalitet og pris øker.
 Premier cru - Deretter følger Premier cru viner, som er svært gode vinmarker, dog ikke gode nok for å kreve Grand cru-status. Dette er spesielle avgrensede områder innenfor Villages som er oppgradert til Premier Cru-status på grunn av sitt spesielle terroir.
 Grand cru - Denne klassifikasjonen inneholder det ypperste og dyreste man kan komme over i vinens verden, og en ytterligere innskrenkning i forhold til de andre klassifikasjonene. Dette er eksklusive viner som selges for høye priser på verdensmarkedet.

Det franske cru-systemet er ikke teknisk sett en klassifisering av vinkvalitet per se, men kun ment å indikere det store potensial som ligger i vingården og dets evne til å vise sitt terroir, typisitet.

Viner som ikke følger kravene i AOC er henvist til de laveste klassifikasjonene for fransk vin som Vin de table eller Vin de France.

Nyere endringer:I 2017 ble produsenter i den regionale appellasjonen «Bourgogne», som er lokalisert i Côte de Beaune og Côte de Nuits, gitt en mulighet for å legge til «Bourgogne Côte d’Or» som en ekstra geografisk klassifisering. De blir da Bourgogne-viner med en ytterligere innskrenkning av geografisk område. Dette gjelder cirka 40 landsbyer og omfatter både røde og hvite viner, men ikke musserende.

Liste over Grand Cru 
Vinmarker som er definert som Grand Cru i Côte de Beaune:

Liste over Côte de Beaune Villages 
Viner fra følgende kommuner har rett til å sette sitt navn på etiketten.

Se også 
 Burgundervin
 Fransk vin

Referanser

Eksterne lenker 
 
 VINfakta v/ Helge Skansen - Côte de Beaune
 Vinmonopolet - Informasjon om Burgund
 Bourgogne-wines - Burgundviners offisielle nettside
 Aperitif - Smaksguide til Côte de Beaune
 Moestue Grape Selections (importør) - Kunnskapskilden: De røde vinene fra Côte de Beaune
 Youtube - The vineyard of Bourgogne seen from the sky (Vins de Bourgogne BIVB)

Burgundervin